En 22-årig mand er anholdt, men politiet savner hans medgerningsmand til et sparekasserøveri i Voersaa tirsdag formiddag. Den ene af to røvere gik kort før kl. 11 ind i Dronninglund Sparekasses afdeling i Vorsaa. Han var formentlig bevæbnet og bar enten hætte eller elefanthue. Den anden mand blev siddende i bilen under røveriet. De to mænd fik udleveret et indtil videre udkendt, større pengebeløb og forsvandt i en bil. Kort efter kl. 11 blev den 22-årige stoppet på motorvejen og anholdt for røveriet. I stjålet bil Nordjyllands politi har ikke noget signalement af den forsvundne og formodede røver. Men det står klart, at de to mænd kørte i en bil, der forleden blev stjålet i Nørresundby. Det er en bordeaux-farvet Toyota på pladerne RS 35.113, som nu er i politiets varetægt. Politiet hører gerne fra eventuelle vidner til røveriet eller de to mænds mistænkelige færden i Voersa i den bordeaux-farvede Toyota.
22-årig anholdt efter sparekasserøveri i Voersaa. Politiet søger vidner.